BEC เซ็ง! กำไร Q3 เหลือ 251.14 ลบ. หลังรายได้ขายเวลาโฆษณาลดฮวบ!
BEC เซ็ง! กำไร Q3/59 เหลือ 251.14 ลบ. ลดลง 68% จากปีก่อนกำไร 791.11 ลบ. หลังรายได้ขายเวลาโฆษณาลดฮวบ! ขณะที่ช่วง 9 เดือนแรกมีกำไร 1.29 พันลบ. ลดลง 42% จากปีก่อนกำไร 2.23 พันลบ. 
10 พ.ย. 2559

บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 251.14 ล้านบาท หรือมีกำไรสุทธิ 0.12 บาทต่อหุ้น ลดลง 68% จากช่วงเดียวกันของปีก่อนที่มีกำไรสุทธิ 791.11 ล้านบาท หรือมีกำไรสุทธิ 0.39 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้จากการขายเวลาโฆษณาน้อยกว่าไตรมาสก่อน 376.40 ล้านบาท และมีรายได้อย่างอื่นและทำกำไรขั้นต้นจากการจัดการแสดงได้น้อยลงด้วย
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.29 พันล้านบาท หรือ 0.64 บาทต่อหุ้น ลดลง 42% จากช่วงเดียวกันของปีก่อนที่มีกำไรสุทธิ 2.23 พันล้านบาท หรือ 1.11 บาทต่อหุ้น